Arnstadt

Arnstadt estas urbo en Germanio. Ĝi troviĝas en la distrikto Ilm de la federacia lando Turingio kaj estas ties administra ĉefurbo. Fine de la jaro  la urba komunumo havis  loĝantojn.

eta|La papermuelejo kun la Preĝejo de la Virgulino fone
eta|Bach-monumento

eta|Stratetoj idiliecaj malantaŭ la Bach-kirko, detruitaj post 1980 (detalo de la Maketo de Arnstadt).

 Historio 
La tiel nomata pordo al la Turingia Arbaro estas la plej malnova komunumo en Turingio, estinte menciita unuafoje en la jaro 704. Dum la mezepoko tie ĉi kruciĝis multaj gravaj komercaj vojoj. La graveco videblas ankaŭ per la fakto ke en 954 la regna parlamento (germane: Reichstag) fariĝis en Arnstadt laŭ la decido de imperiestro Oto la 1-a. Ĉirkaŭ 1100 fondiĝis la Walpurgis-monaĥejo, kies spuroj elfosiĝis antaŭ mallonge. En 1226 aldoniĝis monaĥejo de la Franciskanoj apud la t.n. Supra preĝejo, kie gastis ankaŭ Lutero en 1506 kiel sendito de sia ordeno. Ambaŭ monaĥejoj estas aboliciitaj en la tempo de la reformacio. La Katolikismo en Arnstadt por longa tempo malaperis. En 1266 estis donitaj al Arnstadt la urbaj rajtoj.

La evoluo de Arnstadt baziĝis sur la muelejoj, la tukfabrikado, la tanejoj kaj la komerco de vino, ligno, greno, izatido koloriga, lano kaj legumoj. En 1779 terenfalis la renesanca palaco de Neideck kaj restis nur turo 65 metrojn alta. En la "Novan kastelon" (germane: Neuer Palais) la grafoj enloĝigis sin en 1735. Hodiaŭ troviĝas tie muzeo.

 Historia superrigardo 
 Antaŭ la Reformacio 

704: La franka duko Hedan la 2-a donacas i.a. sian kortegon en Arnstadt al la episkopo Willibrord de Utrecht.
954: Regna parlamento en Arnstadt en la ĉeesto de Oto la 1-a. Tie ĉi oni fortigis la centran imperiestran povon kaj restrukturigis la armeon: sekve oni sukcesis venki la Hungarojn en aŭgusto 955 en la Batalo de Augsburg.
1050: Stampado de moneroj (denaroj) en Arnstadt, laŭ komisio de imperiestro Heinrich la 4-a.
1220: Urba vokto en Arnstadt.
1266: Arnstadt iĝis urbo (privilegio fare de abato Heinrich de Hersfeld).
1273: Arnstadt nomiĝas oppidum. La grafoj de Schwarzburg-Kevernburg estas voktoj; sekve ĉiam denove kvereloj inter ili kaj la enurbaj sinjoroj.
1323: Restado de Ludoviko la Bavaro en Arnstadt.
1332: La grafoj de Schwarzburg plene akiris la urbon, krom la benediktanina monaĥejo.
1342-46: Dum la t.n. Turingia grafa malpaco (germane: Thüringer Grafenfehde) sieĝo de Arnstadt fare de erfurtanoj.
1347: Divido de la urbo.
1349: Pogromo kontraŭ la judoj.
1404: Unua mencio de la kradrostita kolbaso kaj de bierfarado en Arnstadt.
1429: Listoj de herezuloj pro la danĝero de la disvastigo de husitaj doktrinaĉoj.
1450: Dum la interna milito de Schwarzburg (Schwarzburger Hauskrieg) armeo antaŭ Arnstadt.
1452: Giovanni da Capestrano predikas sur la bazarplaco de Arnstadt kolervoĉe kontraŭ la senmoraleco.
1457: La ceraj tabuloj informas pri 610 impostpagantoj en Arnstadt.
1496: Divido de la heredaĵoj de Schwarzburg (Schwarzburgsche Erbteilung), Arnstadt ege gravadas. Nur post la morto de princo Anton Günther la 2-a de Schwarzburg-Arnstadt en 1716 Arnstadt perdos la rolon de rezidejo. Tamen ankaŭ post tio restados ofte nobeluloj en la urbo kaj en ties ĉirkaŭaĵoj.
1507-08: Plurfoje Martin Luther estas en la urbo ĉe kunvenoj kiel porparolanto de sia ordeno.
1525: Dum la Kamparana ribelo estis rezistadoj ankaŭ en Arnstadt. La ĉefagitistoj kaj komplotestroj senkapigitis sur la bazarplaco.

 Post la Reformacio 
1533: Enkonduko de la Reformacio sen demando de la loĝantaro.
1543: Surpaperigo grandstila de urbaj statutoj.
1581: Fajrego, kiu detruis en mallonga tempo en nur tri horoj la plej grandan parton de la urbo. Kaŭzo estis peĉo ŝmirita sur tegmenton, fare de la urbestro.
1617: Unua farado de pala biero fare de urbestro Niclas Fischer.
1618-48: La Tridekjara milito malfacilegas la vivon de la civitanoj.
1703-07: Johann Sebastian Bach laboras en Arnstadt.
1756-63: Dum la Sepjara milito multaj armeeroj marŝas tra Arnstadt kaj postulas financan helpon, loĝigon ktp.
1813: La tri monarkoj Francisko la 1-a (Aŭstrio), Aleksandro la 1-a (Rusio) kaj Frederiko Vilhelmo la 3-a (Prusio) renkontiĝas en Dornheim proksime de Arnstadt.
1848-50: Ribeloj en Arnstadt.
Revolucio de 1848 en Arnstadt: Asembleo burĝa ĉe la urbodomo, protestoj, apelcioj, postaj reprenoj de novaj atingaĵoj. Pro siaj kritikaj libroeldonoj la eldonisto Ferdinand Meinhardt malliberiĝas kvar monatojn.
1851: Enstalo de kuracbanejo. La bona geografia situo favoras ekde la mezepoko la setlon de metiistoj. La bonaj cirkonstancoj dum la 19-a jarcento plirapidigis la metiadan evoluon. Tiaj tendencoj kontinuis i.a. en la Erfurter Kreuz.
1871: Arnstadt havas ĉirkaŭ 8.600 loĝantojn.
1880-88: Restaŭrado de la Preĝejo Nia kara sinjorino.

 Ekde la 20-a jarcento 
1904: Datreveno 1200-a de la urbofondiĝo.
1914: Arnstadt havas jam 19.000 loĝantojn.
1918: Abdiko de la princo Günther Viktor.
1944/45: Punlaboroj en la Jonas-valo.
1945: La urbo kapitulacis antaŭ la Usona armeo la 10-an de aprilo.
1945: Turingio ceditas al la soveta administrado militara.
1945-50: En la soveta speciala internigejo Buchenwald mortis 57 loĝantoj de Arnstadt.
1989: Antaŭ la Turniĝo jam la 30-an de septembro urbanoj protestas pace kontraŭ la reĝimo. En la 21-a de oktobro 1000 civitanoj grupiĝas antaŭ la urbodomo.
1990: En la 14-a de oktobro fondiĝas la Libertŝtato Turingio. Komenciĝas grandstila restaŭrado de la urbokerno. Privatuloj aniĝis al societoj kiuj privatiniciative zorgas pri la plibeligo de la urbo.
2004: Datreveno 1300-a de la urbofondiĝo kun solena procesio.
2007: Ekmetitas ne malmultaj stumbligaj ŝtonetoj en Arnstadt.
2010: Fino de la restaŭrado de la historia urbodomoLa datoj estas prenitaj de Kathrin Doege/Sigrid Häßler (eld.): Arnstadt. Ein Stadtführer, eldonejo Kirchschlager, Arnstadt 2011, p. 76-79.

 Domoj kaj turoj kaj muroj karakterdonantaj 
El multo da urbopordegoj nur du travivis (Riedtor, Neutor). La aliaj estis malkonstruitaj: Erfurter Tor (ĝis 1816), Längwitzer Tor (ĝis 1837), Wachsenburger Tor (ĝis 1816). La urbaj muroj havis altecon je ĝis 12 metroj. Pompaj bierfabrikadaj kaj civitanaj domoj de sur la centra placo kaj sur Ried-placo, konstruitaj laŭ nederlandaj modeloj, la renesanca urbodomo de 1585 kun ornamitaj gabloj kaj artefarita turhorloĝo, la lupolo-fontano (1573) aŭ la papermuelilo trabfaka de 1633 montras ateste la fieran pasintecon de la urbo. Pri la urbokaraktero ĝenerale skribis la verkisto Willibald Alexis: "Arnstadt estis rezidejo sed ne nur: pluse riĉa, mezepoka urbo. Stampon de ambaŭ portas Arnstadt surfrunte. Ĝiaj muroj parte falis, sed ĝiaj pordegoj, kirkoj, turoj, bazarplacaj domoj, kurbaj stratetoj almonten, angulaj kaj arielaj turetoj, ĝia situo mem klare atestas la historian evoluon."Originala versio germane: Arnstadt war einmal Residenz, es war noch mehr, einst eine wohlhäbige mittelalterliche Stadt. Sie trägt den Stempel von beidem unverkennbar an der Stirn. Ihre Mauern sind zum Theil gefallen, aber ihre Thore, Kirchen, Thürme, die Steinhäuser am Markt, ihre krummen bergigten Gassen, die Eck- und Erkerthürmchen an mehreren Gebäuden, ihre Lage selbst sprechen deutlich von ihrer historischen Entstehung.Citite laŭ libroeldonista retpaĝo..

 Juda vivo en la urbo 
eta|Tombo sur la juda tombejo de Arnstadt
La bela sinagogo de Arnstadt de 1913 estis detruita en 1938. Pri ĝi onin hodiaŭ ne plu io memorigas krom monumento starigita kontraŭe al ties iama situo. Okulfrapas ankaŭ multo da stumbligaj ŝtonetoj en la tuta urbo. La Juda tombejo (germane: Jüdischer Friedhof Arnstadt) estas monumentprotektotaĵo. Ĝi funkciis inter 1924 kaj 1939. La juda tombejo situas apud la municipa ĉeftombejo ĉe la strato Parkweg nr 32. Brikmuro inter la ĉeftombejo kaj la juda sekcio klare parceligas la tutan areon. Maldekstre troviĝas sekcio por mortintoj sovetianoj. Sur la 375 m² granda tombejo estas nuntempe 24 tomboŝtonoj (el kiuj du havas memorigan rolon). Por la dum la nazia tempo murdigitaj kaj mortintaj judoj ja ekzistas memorŝtono apud la Preĝejo de Ĉieliro, proksime de la situo de la brulkonsumiĝinta sinagogo.

 Bach en Arnstadt 
Pri la restado de multaj anoj de la Bach-klano en Arnstadt informas la kultura rondirado Bach en Arnstadt ene de la urbo. Por migrantoj eblas migri ĝis Ilmenau sur la longdistanca migradopado Von Bach zu Goethe. Por simplaj muzikemuloj eblas ĝui grandan oferton da Bach-koncertoj en la urbo en la kuro de la jaro (i.a. Bach-festivalo). Inter Bach-amikaro menciindas la Bach-societo de Arnstadt.

 Vidindaĵoj 
 Preĝejoj kaj monaĥejoj 
eta|La Bach-kirko, antaŭe la Hopfen-fontano.
Bach-kirko
Kirko Nia kara Sinjorino
Kirko Ĉieliro de la katolikoj, sur la Malnova tombejo
Supra kirko
Valpurgo-abatejo
Nikolao-kirko (Angelhausen-Oberndorf)
Supra monakejo
Kapelo Sankta Georgo, de la praluterana komunumo
Preĝejo Sankta Johano (Angelhausen)
Preĝejo Sankta Kruco (Espenfeld)
Preĝejo Sankta Nikolao (Hausen)

 Monumentoj kaj fontanoj 
Alteburg-turo sur la altebenaĵo Alteburg
Bach-monumento
Bismarck-fontano
Neptuna groto je Ritter-strato
Riesenlöffel

 Domoj kaj kasteloj 
eta|La turo de Kastelo Neideck, iama gvat-turo.

Akvoturo, nuntempe loĝdomo surmonteta
Alexis-domo "Lindeneck"
Brunnenkunst
Haus Zum Falkenstein
Haus Zum Güldenen Greif
Haus Zum Pfau
Haus Zum Römer
Haus Zur Rothen Thür
Haus Zum Ritter
Fasanengarten
Iama forstista domo
Spittel
Waidhaus
Käfernburg
Kamerego/Kemenate
Kastelo Neideck
Mägdleinschule
Mühlhof
Nova muelejo
Waisenhaus
Papermuelejo
Altes Rektorat
Stadthaus Arnstadt
Gerberhaus
Urbodomo
Vilao Ley

 Muzeoj 
eta|La Bach-domo en la urbokerno de Arnstadt, ne malproksime de la Bach-monumento kaj la Bach-kirko.
Kastela Muzeo
Mon plaisir, la miniatura mondo de pupoj
Muzeo pri la kradrostita kolbaso (Turingio) en Holzhausen apud Arnstadt ĝis 2019; nun en Mühlhausen
Bach-domo
Muzeo pri urba historio en la Domo ĉe la palmo
Muzeo pri lokomotivoj

 Placoj, stratoj, turoj, pordegoj 
Jakoba turo
Neutor-turo
Fiŝpordego
Platz der Versöhnung
Marktplatz

 Aliaj 
Alteburg
Arkivo urba kaj distrikta Arnstadt
Ĉirkaŭfortikaĵo de Arnstadt
Holzmarkt-fontano
Kreuzchen
Maketo de la urbo ĉirkaŭ la jaro 1740
Princa kripto
Schneckchen
Malnova tombejo
Nova Tombejo
Triglis-muelejo en Siegelbach
Vilao-parko Franz
Zoologia ĝardeno de Arnstadt

 Servoj 
eta|La muziklernejo en historia Domo ĉe la leono nigra en la urbocentro.

 Sporto 
Altosalto kun muziko
Naĝejo

 Edukado kaj klerigado 
Emil-Petri-lernejo
Geschwister-Scholl-lernejo
Prinzenhof rezidejeto por la princoj, nuntempe biblioteko
Popola universitato
Muziklernejo en la Domo ĉe la leono nigra
Biblioteko de Arnstadt
Politeknika Instituto, pereinta

 Trafiko 
Stacidomo

 Distro kaj kulturo 
Kastela teatro de Arnstadt
Aventurpado kulinara-geologia De la biero ĝis la fritkolbaso
Bach-koruso de Arnstadt
Artohalo / Kunsthalle Arnstadt
Galerio Neumühle
Eksa kinejo Merkur
Ekskursoceloj (surmontaj) kiel Alexisstein, Sängerstein, Philosophenstein, Schneckchen, Kreuzchen, Alteburg-turo, Schönbrunn

 Aliaj 
eta|La Malnova rektorejo en Arnstadt, Kohlgasse nr 17, la unua sidejo junulargasteja.
Rettungsverein bei Feuers-Gefahr (historia)
Gastejo Schellhorn
Hotelo Krone
Gastejo Hopfengrund
Junulargastejo
Nova tombejo

 Festoj 
Renkontiĝo de altosaltistoj kun muziko (januare)
Bach-tagoj (marto/aprilo), i.a. en la Bach-kirko
Lanaĵ-bazaro (junio)
Turingia orgen-somero (julio)
Kastela festo (julio)
Historia urbofesto (septembro)

 Ekonomio hodiaŭ 
Inter la granda nombro da famaj pereintaj entreprenoj menciotas nur la siatempe modernega aŭtofabriko Rud. Ley Maŝinfabriko, la fabrikoj de Adolf Röbling aŭ de Alexander Winckler, la grandega Laktejo de Arnstadt, la muelejo Neumühle, la Buĉejo de Arnstadt, la Bierfarejo Bahlsen. Dum la lastaj jaroj granda nombro da entreprenoj establis sin, ne malmultaj en la nordo de la urbo. Menciindas tiurilate la industriparko Erfurter Kreuz.

 Listo de grandaj entreprenoj 
 Papero kaj pakumo 
 DS Smith Packaging Arnstadt Klr

 Industria pakumo kaj ligno 
 HOLZ-INDUSTRIE, Thomas Gerling, Sonderschalungssysteme, Industrieverpackungen, Kaminholz

 Elektronikaĵoj kaj sunenergio 
 CATL - bateriproduktado por elektraj veturiloj
 Thales Transportation Systems Klr
 Sunways Production Klr
 Bosch Solar Energy AK
 Masdar PV Klr
 Antec Solar Klr Solarmodultechnologie (Halbleiterschichtaufbau/Dünnschicht) und Anlagentechnik

 Maŝinkonstruado 
 Heller Maschinen Klr
 N3 Engine Overhaul Services Klr & Co. KK (Lufthansa & Rolls Royce)
 BorgWarner Transmission Systems Arnstadt Klr (Usono)
 Gonvauto (Hispanio)
 IHI Charging Systems International (ICSI) Klr
 Garant Türen- und Zargen Klr
 Robert Bosch Klr Sicherheitssysteme Montage und Service Klr
 Avermann Laser- und Kant-Zentrum Klr
 Wintersteiger Sägen Klr (Aŭstrio)
 Banso Sägen
 Deutsche Gießerei- und Industrie-Holding AK (Eisenwerk Arnstadt Klr)
 Arnstädter Werkzeug- und Maschinenbau AK (AWM)

 Loĝistiko 
 Schenker Deutschland AK
 United Parcel Service Deutschland Inc.& Co. OHG
 Dachser Klr & Co. KK
 DHL Deutsche Post

 Ĥemio 
 Carpenter Klr (USA)
 Schuite & Schuite Druckfarben Klr (Nederlando)

 Nutraĵoj 
 Urba bierfarejo
 Getränke Fachmarkt Waldhoff Klr
 Wolf Süßwaren Klr
 frischBack Klr Arnstadt
 Sauels Schinken Klr & Co. KK
 Die Thüringer Fleisch- und Wurstspezialitäten Rainer Wagner Klr

 Arto 
 Arnstadt Kristall Klr

 Institucioj aktivaj kaj pereintaj 
Fondaĵo Marienstift Arnstadt
Jonastalverein, dokumentadanta kun plej granda skrupulo kaj laŭ sciencaj kriterioj la historion de la apuda Jonas-valo
 Literatura asocio de Arnstadt (pereis)
 Muzea asocio de Arnstadt (pereis)
 Gewerbeverein Arnstadt (pereis)
 Junulargastejo de Arnstadt, fermita

 Geografio 
Arnstadt situas ĉe la suda rando de la Turingia Baseno sur ĉirkaŭ 300 metroj super la marnivelo, trafluite de la rivero Gera. La monteta antaŭlando de la Turingia Arbaro kun la montoj Reinberge kaj Alteburg etendiĝas ĝis la suda urbolimo. Arnstadt estas meze de regiono kie abundas keŭpro-tavoloj.

 Klimato 
La pojaraj precipitaĵkvanto estas de 487 mm; la plej seka monato estas januaro, la plej malseka junio.

 Urba teritorio 
La urbokerno troviĝas ĉe la okcidenta rivero de la Gera-rivero. Antaŭe ĉirkaŭis ĝin imponega ĉirkaŭfortikaĵo. Post la industriigo estiĝis loĝejaj kvartaloj en la sudo de la urbo. Post la Dua mondmilito la urbo plie etendiĝis norden laŭlonge de la Gera-valo.

Loĝdomblokoj fariĝis en la 1970-aj kaj la 1980-aj jaroj (oriente: Ostviertel; sudoriente: Rabenhold). Bedaŭrinde de 1980-85 barbarege detruitis ne malmultaj historiaj dometoj en la urbokerno. Dummilite la urbo ne estis suferinta grandajn damaĝojn kaj la historia konstrustrukturo restis netuŝita.

 Najbaraj komunumoj 
La najbarantaj komunumoj estas (laŭ la senco de horloĝa montrilo; komenciĝas nordoriente): Amt Wachsenburg, Kirchheim, Alkersleben, Dornheim, Plaue kaj Gossel.

 Urbopartoj enkorpigitaj 
Apartenas al Arnstadt ankaŭ la sekvaj, iam memstaraj komunumoj:

Angelhausen
Branchewinda
Dannheim
Dosdorf
Espenfeld
Ettischleben
Görbitzhausen
Hausen
Kettmannshausen
Marlishausen
Neuroda
Oberndorf
Reinsfeld
Roda
Rudisleben
Schmerfeld
Siegelbach
Wipfra

 Aliaj urbopartoj 
 Dorotheenthal

 Famkonataj urbanoj kaj homoj kun gravaj ligoj al la urbo 

A. Paul Weber, litografiisto kaj pentristo
Adam Drese, komponisto
Adolf Franke
Albin Schaedel, vitroartisto
Alexander Dill, urbestro
Alexander Winckler, entreprenisto
 Alexander Wolfgang, pentristo
Alfred Ley, aŭtofaristo
Andreas Börner, orgenisto
Andreas Heinrich August Hatham, pedagogo
Andreas Zöllner, komponisto
Anton Acker, arkitekto kaj urbestro
Arthur Rehbein, ĵurnalisto
August Johann Rösel von Rosenhof, natursciencisto
August Theodor von Grimm, pedagogo
Auguste Dorothea von Braunschweig-Wolfenbüttel, dukino
Benedetto Rudolf Peters, urbestro
Benjamin Kiesewetter, konsilantarestro urba
Bernhard Stade, fakulo biblia
Bruno Seidel, kuracisto kaj poeto
Carl Niebergall, kuracisto
Christian Friedrich Kranich, reformita teologo
Christian Friedrich Timme, verkisto
Christian Julius Wilhelm Mosche, pedagogo
Christian Leonhard Leucht, juristo
E. Marlitt, verkistino
Edwin Götze, forstisto
Ekkehard Böhmer, reĝisoro
Emil Einert
Emil Petri, teologo
Emil Ramann, grundosciencisto
Ernst John, pentristo
Ernst Stahl, regionhistoriisto
Franz Ahrendts, regiona historiisto kaj kuracisto
Friedrich Emmerling, politikisto
Friedrich Popp, skulptisto kaj gimnasto
Gabriel Christoph Benjamin Busch, superintendanto
Gottlieb Döbling, natursciencisto
Günter Merbach, literaturscienculo
Guntero la 41-a (Schwarzburg-Arnstadt), grafo
Günther Beyer, instruisto
Hansjürgen Müllerott, eldonisto
Harald Bielfeld, urbestro
Hedan la 2-a, duko
Heinrich Christian Samuel Beck, politikisto
Hieronymus Frobenius, urbestro
Hugo Jung, profesoro
Jacob Heinrich Lucas, apotekisto
Joachim Mörlin, superintendanto
Johann Alexander Thiele, pentristo
Johann Benjamin Busch, superintendanto
Johann Caspar Vogler, komponisto
Johann Christian Gottlieb Ernesti, filologo
Johann Christoph Bach la 1-a, muzikisto
Johann Christoph Kiesewetter, pedagogo 
Johann Crause, pedagogo
Johann Friedrich Böhler
Johann Friedrich Christoph Ernesti, teologo
Johann Friedrich Ludwig Volkmann, juristo
Johann Georg Schmidt, apotekisto
Johann Gottfried Olearius (1635–1711), teologo
Johann Samuel Ferdinand Blumröder, teologo
Johann Sperl, litografiisto
Johannes Bühring, pedagogo
Johannes Roggenkamp, urboarkitekto
Jörg Reddin, Bach-kantoro
Joshua Rifkin, muzikisto kaj festivalorganizanto
Julius Hülsemann, urbestro
Jürgen John, regiona historiisto
Karl Konrad August Elbracht, juristo/historiisto
Lisbeth Filbrich-Weber, muzikpedagogino
Ludwig Bechstein, verkisto
Martin Schwarz, arkitekto
Nicolaus Zapf
Paul Hans Albrecht, muzeisto kaj arkivisto
Robert Poseck, arkitekto
Rudolf Georg Fischer, slavisto
Rudolf Ley, entreprenisto
Stefanie Keyser, verkistino
Ursula Meisterernst, urbestrino
Valerius Wilhelm Neubeck, kuracisto
Werner Rose, superintendanto
Willibald Alexis, verkisto
Willibrord, episkopo
Wolfgang Tittelbach-Helmrich, superintendanto

 Esperanto en Arnstadt 
En aŭtuno 2013 la surloka Popolaltlernejo Arnstadt-Ilmenau popolaltlernejo ofertis kursojn en la Lingvo Internacia. Dum la lerneja jaro 2012/13 estis Esperanto-fakrondoj ĉe la Emil-Petri-lernejo. Kable aŭdeblas en Arnstadt Turingio Internacia, la ĉiumonata Esperanto-radielsendo de Radio FREI.

 Politiko 
La administracio de Arnstadt respondecas ankaŭ por la komunumo Wipfratal kaj prizorgis sekve sume 26.868 loĝantojn (stato: 31-a de decembro 2013).

La duan bataladon de la 6-a de majo 2012 por decidi inter du kandidatoj je urbestreco gajnis la senpartia politikisto Alexander Dill.CDU lässt bei Stichwahlen Federn, insuedthueringen.de, 6.5. 2012

 Urba konsilantaro 
De post la elektoj de 2009 la urba konsilantaro konsistas el la sekvonta disdivido de la sieĝoj:
 Bewegung Pro Arnstadt: 9 sieĝoj (+3)
 Die Linke: 7 sieĝoj (–2)
 SPD: 5 sieĝoj (+1)
 CDU: 5 sieĝoj (–2)
 Bürgerforum Arnstadt (BFA): 2 sieĝoj (±0)
 FDP: 2 sieĝoj (±0)

FDP kaj BFA formas ununuran frakcion.

eta|Urba flago.
La flago estas en la urbaj koloroj blanka-flava kun la agla blazono meze.

 Ĝemelurboj 
 Dubí/Eichwald im Erzgebirge, proksime de Teplice/Töplitz en Ĉeĥio
 Gurk en Aŭstrio



 Vidu ankaŭ 
Listo de la vidindaĵoj de Arnstadt kun foto, el la germanlingva Vikipedio.

 Notoj 


Kategorio:Distrikto Ilm
Kategorio:Urboj de Turingio
Kategorio:Iamaj eksterdistriktaj urboj de Turingio